Aisha Tyler

Actores, digrifwr, cyfarwyddwr a gwesteiwr sioe siarad Americanaidd yw Aisha Tyler (ganwyd 18 Medi 1970).

Mae hi'n adnabyddus am chwarae rhan Andrea Marino yn nhymor cyntaf Ghost Whisperer, Dr. Tara Lewis yn Criminal Minds, 'Mother Nature' yn y ffilmiau Santa Clause ac am leisio rhan Lana Kane yn Archer yn ogystal â rolau cylchol ar CSI: Crime Scene Investigation, Talk Soup and Friends. Cyn hynny, hi oedd cyd-westeiwr The Talk, CBS, lle enillodd Wobr Emmy am Outstanding Entertainment Talk Show Host ac yn 2019 roedd yn cyflwyno Whose Line Is It Anyway?. Cynhaliodd hefyd gynadleddau i'r wasg E3 Ubisoft ac mae wedi benthyg lleisio gemau fideo Halo: Reach a Gears of War 3.

Fe'i ganed yn San Francisco ar 18 Medi 1970. Wedi gadael yr ysgol mynychodd Goleg Dartmouth ac Ysgol Gelf Ruth Asawa yn San Francisco. Priododd Tyler â'r cyfreithiwr Jeff Tietjens ond gwahanodd y ddau yn Ionawr 2015 a ffeiliodd Tietjens am ysgariad yn Ebrill 2016. Nododd Tyler mewn cyfweliad ar WTF gyda Marc Maron iddi fod yn briod am 25 mlynedd.

Magwraeth
Mae'n ferch i Robin Gregory, athro, a James Tyler, ffotograffydd. Treuliodd y teulu flwyddyn yn Ethiopia ac yn ddiweddarach treuliasant amser yn byw yn Oakland, California.

Coleg
Graddiodd Tyler o Goleg Dartmouth ym 1992. [5] [6] Roedd hi'n aelod o The Tabard, brawdoliaeth colegol. Yn Dartmouth, cyd-sefydlodd a chanodd yn y Dartmouth Rockapellas, grŵp a cappella benywaidd a oedd yn ceisio lledaenu ymwybyddiaeth gymdeithasol trwy gân.

Anrhydeddau


Cyfeiriadau

Categori:Genedigaethau 1970
Categori:Llenorion Americanaidd
Categori:Merched yr 20fed ganrif
Categori:Pobl o San Francisco, Califfornia